open-index/open-wikipedia-markdown huggingface dataset:
Ateities žiedas

**Ateities žiedas** – Šiaulių ateitininkų laikraštėlis, leistas 1918–1922 m., 1924–1925 m. Šiauliuose.

## Istorija
Leido Lietuvos katalikų moksleivių ateitininkų organizacijos Šiaulių kuopos Filosofijos-literatūros sekcija. 1918–1922 m. vadinosi „Ateities žiedai“, buvo sustabdytas, 1922 m. uždraudus ateitininkų veiklą. 1924 m. balandžio 5 d. išleistas „Ateities žiedas“ pratęsė uždaryto laikraštėlio veiklą. Spausdino „Titnago“ spaustuvė Šiauliuose. Išleido satyros ir humoro priedą „Žiogas“.

Spausdino literatūros kūrinius, moksleivių kūrybos rašinėlius, informavo apie ateitininkų veiklą.

Redagavo Juozas Grušas, Kostas Korsakas. 

## Šaltiniai
Ateitis (Pitsburgas)

**Ateitis** – JAV lietuvių socialistinės laisvamaniškos orientacijos laikraštis, ėjęs 1900 m. rugsėjo mėn. – 1901 m. gegužės mėn. Pitsburge. 

## Istorija
Laikraštis vadinosi tautiškai socialistišku. Leidėjas J. Naujokas. Redaktoriai Domininkas Keliauninkas (J. Laukis) ir Antanas Lalis. 

## Šaltiniai
Ateitis (Panevėžys)

**Ateitis** – moksleivių katalikų rankraštinis iliustruotas laikraštėlis, leistas 1910–1911 m. Kaune, 1916 m. Panevėžyje.

## Istorija
Leido Kauno gimnazijos moksleivių katalikų kuopa, redagavo moksleivis Kazys Bizauskas. Išėjo 4 numeriai, spausdinti hektografu. Pradėjus eiti žurnalo „Draugija“ priedui „Ateitis“, rankraštinis laikraštėlis sustojo.

1916 m. Kazys Bizauskas išleido dar 2 rankraštinio laikraštėlio, pavadinto „Mūsų ateitis“, numerius Panevėžyje. 

## Šaltiniai
Ateitis (Kaunas)

**Ateitis** – mėnesinis moksleivių žurnalas, leistas 1911 m. vasario – 1915 m. balandžio mėn.; 1916 m. birželio – 1919 m. vasario mėn.; 1919 m. birželio – 1940 m. gegužės mėn. Kaune.

## Istorija
Pirmasis numeris išėjo kaip nemokamas žurnalo „Draugija“ priedas moksleiviams. Nuo 1913 m. „Ateitis“ tapo savarankišku literatūros, mokslo ir visuomenės laikraščiu moksleivijai, nuo 1935 m. – iliustruotu mėnesiniu moksleivių žurnalu. Leido Šv. Kazimiero draugija, nuo 1919 m. kovo – Moksleivių ateitininkų sąjunga.

Kaip krikščioniškosios orientacijos leidinys, nagrinėjo įvairių mokslo sričių klausimus krikščioniškųjų idealų požiūriu. Daug vietos skyrė religijos problematikai, polemizavo su pirmeiviška spauda, rašė apie moksleivių problemas, šelpimo organizacijų veiklą, spausdino lietuvių ir užsienio rašytojų kūrinius, recenzijas, moksleivių rašinius.

Leido priedus „Gamtos draugas“, „Žiedai“.

## Bendradarbiai
Žurnale bendradarbiavo Bernardas Brazdžionis, Kazys Bradūnas, Bronė Buivydaitė, Leonas Bistras, Kazys Bizauskas, A. Čepaitė, Pranas Dovydaitis, Juozas Eretas, Adomas Jakštas, Kleopas Jurgelionis, Jonas Ilgūnas, Faustas Kirša, Motiejus Gustaitis, Antanas Miškinis, Eugenijus Matuzevičius, Vincas Mykolaitis-Putinas, Henrikas Nagys, Salomėja Nėris, Stasys Šalkauskis, Kazys Žirgulis ir kt.

## Redaktoriai
* Adomas Dambrauskas-Jakštas – 1911–1919 m.
* Stasys Dabušis – 1919–1920 m.
* Leonas Bistras – 1921–1923 m.
* Jonas Mačiulis – 1923–1925 m.
* Jonas Grinius – 1925–1926 m.
* Antanas Januševičius – 1926–1928 m.
* 1929–1933 m. redagavo Juozas Ambrazevičius, Kazys Bauba, Albinas Gražiūnas, Antanas Maceina, Antanas Vaičiulaitis.
* 1934–1940 m. redaktorius Pranas Dovydaitis, faktiškai redagavo Kazys Bradūnas, Kazys Zupka-Kecoris, Bronius Krivickas, Eugenijus Matuzevičius. 

## Šaltiniai

## Nuorodos
* „Ateitis“. E-paveldas.lt
Ateities spindulys (Utena)

**Ateities spindulys** – Lietuvos ateitininkų federacijos Utenos Kristaus dangun žengimo kuopos leidinys, ėjęs 1989–1992 m. Utenoje.

## Istorija
Tiražas 1989 m. – 1000 egz., 1992 m. – 300 egz. Išleista 15 numerių.

Propagavo ateitininkų idėjas, spausdino rašinius katalikiško ir tautinio jaunimo auklėjimo klausimais.

Redagavo R. Valytė. 

## Šaltiniai
Ateitis (dienraštis)

**Ateitis** – dienraštis, leistas nuo 1943 m. sausio 2 d. iki 1944 m. liepos vidurio Kaune vietoje uždaryto dienraščio „Į laisvę“. 

Leidėjas ir redaktorius Bronius Daunoras. 

## Šaltiniai
Ateitis (Bostonas)

**Ateitis** – savaitraštis, ėjęs 1914–1918 m. Bostone.

## Istorija
Leido „Ateities“ bendrovė. 1918 m. gegužės 3 d. savaitraštį „Ateitis“ pakeitė laikraštis „Sandara“, o vietoj jo kurį laiką ėjo laikraštis „Jaunoji Lietuva“.

## Redaktoriai
* Julius Baniulis – 1914 m.
* Albinas Rimka – 1915–1916 m., padedant J. Baniuliui,
* Jonas Strimaitis – 1917–1918 m.
* Matas Šalčius, Konstantinas Norkus – 1918 m. 

## Nuorodos
* „Ateitis“ 1918 skaitmeninis archyvas pas spauda.org

## Šaltiniai
Ateitis (Tilžė)

**Ateitis** – lietuvių laikraštis, leistas 1944 m. rugpjūčio 4 m. – spalio 12 d. Tilžėje.

## Istorija
Leistas kaip 1943–1944 m. Kaune ėjusio to paties pavadinimo dienraščio tęsinys. Leistas tris kartus per savaitę.

Leidėjas ir redaktorius Bronius Daunoras, redaktorius Bronius Tiškus. 

## Šaltiniai
Ateitis (Vokietija)

**Ateitis** – moksleivių ateitininkų žurnalas (iki 1947 m. vadintas laikraščiu), ėjęs nuo 1946 m. gruodžio 17 d. iki 1949 m. gruodžio mėn. Vokietijoje.

## Istorija
Leistas karo pabėgėlių stovyklose kaip Nepriklausomoje Lietuvoje iki 1940 m. ėjusio žurnalo „Ateitis“ tęsinys. 1946 m. leistas Miunchene kaip laikraščio „Naujasis gyvenimas“ priedas. Kaip savarankiškas leidinys 1947 m. ėjo Viurcburge, 1948 m. Tiubingene, 1949 m. Švabijos Gmiunde. Paskutinis numeris Vokietijoje (Nr. 4/12) išėjo 1949 m. gruodžio mėn.

## Redaktoriai
* Vytautas Žvirzdys, Paulius Jurkus, A. Sabaliauskas, Tomas Žiūraitis. 

## Šaltiniai
Ateitis (JAV)

**Ateitis** – žurnalas, leistas 1950–1994 m. JAV.

## Istorija
Leistas 1950–1960 m. Brukline, nuo 1960 m. Čikagoje, 1967–1968 m. Niujorke.

## Redaktoriai
Kazys Ambrozaitis, A. Pocius, Juozas Baužys, Paulius Jurkus, kun. Jonas Petrėnas, Pranas Naujokaitis (Brukline). Čikagoje buvo sudaryti du redakciniai kolektyvai, kurie pakaitomis redagavo leidinį. Jiems vadovavo R. Rudys ir Rimvydas Šliažas (1960–1962 m.) R. Repšys ir P. Kaufmanas, S. Radvila (1964–1966 m.), A. Sabalis (1967–1968 m. Niujorke), Jonas Šoliūnas (1969–1971 m.), kun. Jonas Staškevičius (1972–1974 m.) kun. Kęstutis Trimakas (1975–1983 m.) Stasė Petersonienė (1983–1989 m.), Danutė Bindokienė – nuo 1989 m. 

## Šaltiniai

## Nuorodos
* Šiaurės Amerikos ateitininkai
* „Ateitis“ 1911-1940, 1946-1997 skaitmeninis archyvas pas spauda.org
Ateneum Wileńskie

**Ateneum Wileńskie** () – mokslo žurnalas, leistas 1923–1939 m. Vilniuje lenkų kalba.

## Istorija
Leido Mokslo bičiulių draugija. Išėjo 14 tomų. Spausdino Luxe spaustuvė Vilniuje.

Tyrinėjo Lietuvos Didžiosios Kunigaikštijos istorijos šaltinius (Pskovo metraštis, Lvovo metraštis, Lietuvos metrika, 1588 m. Lietuvos statutas ir kt.) Paskelbė Jono Radvilos laiškus, archyvų dokumentus apie 1794 m., 1831 m. ir 1836 m. sukilimus, 1655 m. Kėdainių sutartį, nagrinėjo Vytauto valdymo laikotarpį (1392–1429 m.) Žygimanto Augusto valdymo epochą, paskelbė straipsnių apie Vilniaus universiteto veiklą, Radvilų giminės istoriją nuo XIII a., spausdino mokslinių darbų recenzijas, informavo apie Mokslo draugijos veiklą.

Bendradarbiavo: Janušas Ivaškevičius, Jonas Jakubovskis, Janas Gerlachas, N. Konečnis, Antonas Prochaska ir kt.

## Redaktoriai
* Kazimiežas Chodinickis – 1923–1928 m.
* Teofilis Modelskis – 1929–1930 m.
* Boleslavas Vilanovskis – 1931–1939 m.
* Stanislavas Zajančkovskis – 1938–1939 m. 

## Šaltiniai
Atgaiva (Rokiškis)

**Atgaiva** – *nepriklausomas Rokiškio krašto [[laikraštis]]*, leistas 1988–1991 m. Rokiškyje.

## Istorija
Iki 1990 m. Nr. 5 ėjo kaip Lietuvos sąjūdžio Rokiškio rajono Tarybos biuletenis (laikraštis). Tiražas 1988 m. – 6800 egz., 1991 m. – 4300 egz. Išėjo 27 numeriai.

Redagavo Irena Ratkienė. 

## Šaltiniai
Atgaiva (Kupiškis)

**Atgaiva** – Kupiškio rajono savaitinis laikraštis, leistas nuo 1995 m. iki 1997 m. Kupiškyje.

## Istorija
Iki 1996 m. kovo 4 d. ėjo kaip informacinis biuletenis. Steigėjai ir leidėjai: Tėvynės sąjungos (Lietuvos konservatoriai), Lietuvos krikščionių demokratų partijos, Lietuvos politinių kalinių ir tremtinių sąjungos, Lietuvių tautininkų sąjungos Kupiškio rajono skyriai. Iš pradžių redagavo redakcinė kolegija (R. Kriovė ir kt.), nuo 1996 m. – A. Petrulis. Tiražas 2000 egz. 

## Šaltiniai
Atgaja (draugija)

**Atgaja** – slapta lietuvių jaunimo draugija, veikusi Šiaulių apylinkėse – Joniškio, Gruzdžių, Šakynos valsčiuose 1889–1895 m.

2019 m. Rudiškiuose ati­deng­tas ir pa­šven­tin­tas ąžuo­li­nis stogastulpis, skir­tas prieš 130 me­tų įkur­tos drau­gi­jos su­kak­čiai.

## Istorija
Steigėjai knygnešiai Matas Slančiauskas, Augustinas Baranauskas, Aleksandras Ratkus, Liudas Vaineikis. Prisidėjo prie Augustino Baranausko hektografuoto laikraštėlio „Dajniu neszėjis“ leidimo (1885 m.). Platino lietuviškas knygas, rinko tautosaką, kraštotyrinę medžiagą.

## Šaltiniai
Atgimimas (Šiauliai)

**Atgimimas** – laikraštis dvasinei kultūrai kelti, leistas 1923–1924 m. Šiauliuose.

## Istorija
Nr. 1 išėjo 1923 m. balandžio mėn. vietoj laikraščio „Meilės kelias“. Leidinys propagavo L. Tolstojaus etinius principus. Nr. 2 išleistas 1924 m. balandžio mėn. Tiražas 2000 egz. Spausdino Savičio ir Šumauskio spaustuvė Šiauliuose.

Atsakingasis redaktorius ir leidėjas Edvardas Levinskas. 

## Šaltiniai
Ukmergės švietimo centras

**Ukmergės švietimo centras** – savivaldybės biudžetinė švietimo įstaiga, teikianti pagalbą mokiniui, mokytojui, ugdymo institucijai ir kitų kategorijų darbuotojų grupių veiklai. Centrą Ukmergės rajono savivaldybės taryba įsteigė 1994 m.

Adresas: Vienuolyno g. 17, Ukmergė.

## Šaltiniai
Vilniaus Žiburio pradinė mokykla

**Vilniaus „Žiburio“ pradinė mokykla** – dieninė, savarankiško mokymosi bendrojo lavinimo mokykla Vilniuje, Tuskulėnų g. 30, vykdanti pradinio ugdymo programas lietuvių kalba. Steigėjas Vilniaus miesto savivaldybės taryba. 

## Istorija
Vilniaus miesto 111-asis vaikų lopšelis-darželis įsteigtas 1969 m. liepos 9 d. sprendimu Nr. 355. 

1994 m. rugsėjo 1 d. lopšelis-darželis reorganizuotas į 111-ąjį darželį-mokyklą. Įstaigai vadovavo direktorė J. Mazėtienė. Nuo 2000 m. vadovavimą perėmė B. Zalieckienė. 1996 m. spalio 4 d. šiai institucijai suteiktas „Žiburio“ vardas. 

2005 m. rugsėjo mėnesį darželis-mokykla reorganizuota į „Žiburio“ pradinę mokyklą.

## Šaltiniai

## Nuorodos
* Mokyklos svetainė
Athenaeum (Vilnius)

**Athenaeum** – istorijos, filosofijos, literatūros, meno ir kritikos žurnalas, leistas 1841–1851 m. Vilniuje lenkų kalba.

## Istorija
Ėjo kartą per du mėnesius. Spausdino T. Gliuksbergo spaustuvė, nuo 1849 m. – J. Zavadskio spaustuvė Vilniuje. Išėjo 66 tomai.

Publikavo Lietuvos Didžiosios Kunigaikštijos XII–XVII a. archyvų dokumentus, nagrinėjo Lietuvos didikų Chodkevičių giminės istoriją, paskelbė straipsnių apie Lietuvos metraščius, Lietuvos suteiktas teises totoriams 1568 m., išspausdino L. A. Jucevičiaus „Žemaitijos prisiminimus“, J. Ig. Kraševskio straipsnį apie P. Smuglevičiaus kūrybą ir kitus raštus. Skelbtos apžvalgos, recenzijos, prisiminimai.

Bendradarbiavo I. Danilevičius, K. Podnisovskis, A. Pšezdeckis, V. Smokovskis, Eustachijus Tiškevičius ir kt.

Leido ir redagavo Juozapas Ignotas Kraševskis. 

## Šaltiniai
Athenaeum (Kaunas)

**Athenaeum** – kalbos, literatūros, istorijos ir geografijos mokslinis žurnalas, ėjęs 1930–1938 m. Kaune.

## Istorija
Leido Vytauto Didžiojo universiteto Teologijos-filosofijos fakulteto filosofijos skyrius. Išėjo 9 tomai.

Mokslininkai nagrinėjo lietuvių kalbos klausimus, literatūros mokslo metodikos problemas, analizavo Lietuvos ir Livonijos XVI a. konflikto priežastis, kovų dėl Žemaitijos XIII–XIV a. eigą, Lietuvos valstybės geopolitinės padėties savitumus.

Bendradarbiavo Juozas Ambrazevičius, Pranas Dovydaitis, Jonas Grinius, Zenonas Ivinskis, Pranas Mantvydas, Antanas Salys, Ignas Skrupskelis, Simas Sužiedėlis.

Redagavo Juozas Eretas.

## Šaltiniai

## Nuorodos
* „Athenaeum“. E-paveldas.lt
Vilniaus Medeinos pradinė mokykla

**Vilniaus Medeinos pradinė mokykla** – dieninė, savarankiško mokymosi bendrojo lavinimo mokykla Vilniuje, Medeinos g. 27, vykdanti pradinio ugdymo programas lietuvių kalba. Įstaigos kodas 9003274. Steigėjas Vilniaus miesto savivaldybės taryba. 

## Istorija
1993 m. balandžio 15 d. Vilniaus pradinė mokykla Nr. 12 įsteigta Vilniaus miesto valdybos potvarkiu Nr. 649. Vilniaus miesto tarybos pirmininko 1994 m. balandžio 27 d. potvarkiu Nr. 40 mokyklai suteiktas Medeinos vardas.

## Šaltiniai

## Nuorodos
* Mokyklos svetainė
Treko dviračių lenktynės

**Dviračių trekas** – kompleksinė dviračių sporto šaka, kurioje sportininkai varžosi velodromuose naudodami specialios konstrukcijos treko dviračius. Dviračių trekas įtrauktas į olimpinę programą nuo pirmosios 1896 m. olimpiados.

Išskiriamos šios rungtys:
* Sprintas
* Komandinis sprintas
* Keirinas
* Skračas
* Omniumas
* Persekiojimo lenktynės
* Hitas
* Laiko intervalo lenktynės
* Taškų lenktynės
* Madisonas

## Dviračių treko lenktynės Lietuvoje
Lietuvos ir pasaulio treko čempionė Simona Krupeckaitė 2009 m. ir 2010 m. pasiekė du pasaulio treko rekordus. Lietuvos moterų rinktinė yra daugkartinė Europos ir pasaulio čempionatų prizininkės. Lietuvoje yra vienintelis velodromas Baltijos šalyse pastatytas Cido Arenoje, Panevėžyje. 2012 m. pastarajame mieste vyko Europos čempionatas.
Rolandas Rastauskas

**Rolandas Rastauskas**:
* Rolandas Rastauskas (1954) – poetas, dramaturgas, eseistas;
* Rolandas Rastauskas (1959) – visuomenės veikėjas.
Karmelitų tiltas

**Karmelitų tiltas** – automobilių tiltas per Nemuno kanalą Kaune, jungiantis Karaliaus Mindaugo prospektą Kauno centre ir Nemuno salą. Pastatytas per 2010 m. Tiltą projektavo įmonė „Kelprojektas“, pastatė AB „Kauno tiltai“. Tiltas eismui atidarytas 2010 m. gruodžio 3 d.  

Tai antrasis automobilių tiltas į Nemuno salą (pirmasis pastatytas 2008 m. A. Mickevičiaus g. tąsoje). Jis leidžia lengviau pasiekti saloje esančią „Žalgirio“ areną.

## Konstrukcija

Statinys yra trijų eismo juostų, 155 m ilgio (tame tarpe panduso ilgis – 65,75 m) ir 14,6 m pločio. Rėminės konstrukcijos tiltas remiasi į gelžbetoninius polinius pamatus. Tarpinės plienbetonio atramos standžiai įtvirtintos monolitiniame gelžbetoniniame rostveke ir perdangoje. Perdanga - gelžbetoninė monolitinė tuštuminė plokštė su skersinėmis diafragmomis ties krantinėmis ir tarpinėmis atramomis. Tilto perdangai įrengti sunaudota beveik 2 tūkst. m³ betono, paklota 685 m asfaltbetonio dangos. Statant tiltą buvo įrengta 560 polių, kurių bendras gręžinių gylis – 5 km. Be to, buvo įrengta nuovaža į automobilių stovėjimo aikštelę saloje, sutvarkyta krantinė.

## Galerija

Zalgiris Arena.4-16-2011.jpg|Statoma arena ir tiltas
Karmelitų tiltas Kaune.JPG|Tiltas link arenos
Karmelitų tiltas.JPG|Tiltas nuo krantinės
Po Karmelitų tiltu.JPG|Po tiltu – plienbetonio atramos
Karmelitų tiltas nuo Akropolio.JPG|Nuo Akropolio usės
Karmelitų tiltas nuo Žalgirio arenos.JPG|Nuo arenos – pandusas


## Šaltiniai

## Nuorodos
* Apie tilto konstrukciją ''kaunotiltai.lt'' portale
Matozinjosas

**Matozinjošas** arba **Matozinjosas** () – miestas šiaurės Portugalijoje, prie Atlanto vandenyno, 7 km į šiaurės vakarus nuo Porto. Jūrų uostas „Leixões“.

## Istorija

Įkurtas 1867 m. Miesto teisės nuo 1984 m.

## Savivaldybė
Matozinjošo savivaldybė užima 62,2 km² plotą, 2011 m. gyveno 175 478 gyventojai. Be Matozinjošo miesto kitos svarbesnės jos gyvenvietės: Senjora da Hora, San Mamede da Infešta, Kuštojašas, Lesa do Balijas, Perafita, Lavra, Gifonišas, Santa Kruz po Bišpas.

## Sportas

### Futbolas
* Leça FC
* Leixões SC

## Šaltiniai
Leirija

**Leirija** () – miestas vidurio vakarų Portugalijoje, 72 km į pietvakarius nuo Koimbros; apygardos centras. Geležinkelio stotis. Išvystyta plastmasės, maisto, cemento pramonė. Yra politechnikos institutas, išlikusi viduramžių pilis.

## Savivaldybė
Leirijos savivaldybė užima 565,1 km² plotą, 2011 m. gyveno 126 897 gyventojai. Be Leirijos miesto kitos svarbesnės jos gyvenvietės: Kazal doš Klarošas, Pokarisa, Boa Višta, Kareira, Bidoeira de Sima, Mazeirinja, Monte Realis, Loreira, Milagrešas, Kolmejašas, Santa Karaina da Sera.

## Sportas
* UD Leiria (futbolas)

Mieste 2004 m. vyko XII Europos futbolo čempionatas.

## Šaltiniai
Loroza

**Loroza** () – miestas šiaurės Portugalijoje, prie Santa Marija da Feiros, netoli Porto. Yra zoologijos sodas (ornitologinis), miesto parkas, kultūros namai, biblioteka.

## Istorija

Miestas pirmą kartą paminėtas 1009 m. 2001 m. gavo miesto teises.

## Sportas
* Lusitânia FC Lourosa (futbolas)

## Šaltiniai
Atletas (leidinys)

**Atletas** – leidinys Lietuvos sporto visuomenei, ėjęs 1991 m. Kaune. 

## Istorija
Leido Lietuvos kūno kultūros instituto sporto žaidimų klubas „Atletas“. Tiražas 15 500 egz. Išėjo 11 numerių. 

Redaktorius Alvydas Staniulis. 

## Šaltiniai
Atošvaistė (laikraštis)

**Atošvaistė** – Mažeikių gimnazijos Maironio vardo literatūrinio būrelio laikraštėlis, neperiodiškai ėjęs 1935–1940 m. Mažeikiuose.

## Istorija
Skelbė jaunųjų literatų kūrinėlius. Spausdintas rotatoriumi. Išleisti 7 numeriai. 

## Šaltiniai
Kamštis (reikšmės)

Žodis **kamštis** gali reikšti:

* kamštis – butelio ar kitokios talpyklės uždarymo įtaisas;
** butelio kamštis
* kamštis - biologinis audinys;
* kamštis - iš kai kurių medžių žievės gaminama medžiaga, naudojama butelių ir panašiems kamščiams, tapetams, šiluminei izoliacijai ir panašiems gaminiams gaminti.

Susiję terminai:
* eismo kamštis - stovinčių automobilių automobilių sangrūdos gatvėse, susidariusios intensyvaus eismo metu dėl nepakankamu gatvių pralaidumo.
* kamštinis šalmas - kepurės tipas iš kamščio


File:Cortiça portalegre.jpg|Kamštiniai kamščiai
File:Cork coaster.jpg|Kamštiniai padėkliukai
File:Cork closeup.jpg|Presuoto kamščio lakšto paviršius
File:Cork-rolls.jpg|Kamštinių apmušalų ritiniai
Felgeirasas

**Felgeirašas** arba **Felgeirasas** () – miestas šiaurės Portugalijoje, 54 km į šiaurės rytus nuo Porto.

## Istorija
Minimas nuo 1514 m. 1990 m. suteiktos miesto teisės.

## Savivaldybė
Felgeirašo savivaldybė užima 115,7 km² plotą, 2011 m. gyveno 55 848 gyventojai. Be Felgeirašo miesto kitos svarbesnės jos gyvenvietės: Liša, Toradošas-Soza, Barozašas, Serinja, Longra, Airainšas.

## Sportas
* FC Felgueiras (futbolas)

## Šaltiniai
Barselosas

**Barselosas** () – miestas šiaurės vakarų Portugalijoje, 16 km į vakarus nuo Vila Realo, prie Kavado upės.

## Istorija

Minimas nuo 1140 m.

## Savivaldybė
Barseloso savivaldybė užima 378,9 km² plotą, 2011 m. gyveno 120 391 gyventojas. Be Barseloso miesto kitos svarbesnės jos gyvenvietės: Bareiras, Pontešas, Maritin de Alenas, Paso Veljas, Frajaunas.

## Sportas
* Gil Vicente FC (futbolas)

## Šaltiniai
Atpildas (Panevėžys)

**Atpildas** – pramoginis savaitraštis, ėjęs 1995–1996 m. Panevėžyje.

## Istorija
Leido UAB „Privatus seklys“. Tiražas 1995 m. – 15 300 egz., 1996 m. – 18 000 egz.

Vyr. redaktorius Alvydas Ulys. 

## Šaltiniai
Moreira de Konegosas

**Moreira de Konegošas** arba **Moreira de Konegosas** () – miestas šiaurės Portugalijoje, į pietvakarius nuo Gimarainšo (jo savivaldybėje), prie Vizelos upės.

## Sportas
* Moreirense FC (futbolas)

## Šaltiniai
Atspindžiai (Kaunas)

**Atspindžiai** – iliustruotas mėnesinis žurnalas, ėjęs 1920 m. liepos mėn. – 1923 m. balandžio mėn. Kaune. 

## Istorija
Leido Lietuvos kariuomenės Generalinio štabo literatūros skyrius vietoj anksčiau ėjusių „Šešėlių“.  Pasirodė 20 numerių. Paskutinįjį numerį išleido Lietuvos telegrafo agentūra ELTA.

Redagavo Jonas Martynas Laurinaitis. 

## Šaltiniai
Figeira da Fosas

**Figeira da Fošas** arba **Figeira da Fosas** () – miestas vidurio vakarų Portugalijoje, prie Koimbros, Atlanto vandenyno pakrantėje, šalia Mondego žiočių. Geležinkelio stotis.

## Istorija

Figeira minima nuo 1237 m., miesto teisės nuo 1882 m.

## Savivaldybė
Figeira da Fošo savivaldybė užima 379 km² plotą, 2011 m. gyveno 62 125gyventojai. Be Figeira da Fošo miesto kitos svarbesnės jos gyvenvietės: Tavaredė, Alto do Fornas, Šanas, Buarkošas, Gala, Kialajošas, Praja de Buarkošas, Vila Verdė, Pajaunas, Leiroza, Vaišas, Kova.

## Sportas
* A. Naval 1º de Maio (futbolas)

## Šaltiniai
Oljaunas

**Oljaunas** () – miestas pietų Portugalijoje, 7 km į rytus nuo Faro, prie Ria Formozos įlankos. Išvystyta žvejyba.

## Savivaldybė
Arokos savivaldybė užima 130,9 km² plotą, 2011 m. gyveno 45 396 gyventojai. Be Arokos miesto kitos svarbesnės jos gyvenvietės: Fuzeta, Biaš do Sulas, Monkarapašas, Pešaunas.

## Sportas
* SC Olhanense (futbolas)

## Šaltiniai
Atspindžiai

**Atspindžiai** gali būti:

* Atspindžiai (Čikaga) – žurnalas, ėjęs 1952–1955 m. Čikagoje;
* Atspindžiai (Kaišiadorys) – Kaišiadorių rajono laikraštis;
* Atspindžiai (Kaunas) – žurnalas, ėjęs 1920–1923 m. Kaune;
* Atspindžiai (Vilnius) – informacinis leidinys, ėjęs 1989–1992 m. Vilniuje.
Pasos de Fereira

**Pasos de Fereira** () – miestas šiaurės vakarų Portugalijoje, į šiaurės rytus nuo Porto. Išvystyta baldų pramonė (labiausiai šalyje).

## Istorija

1993 m. gegužės 20 d. gavo miesto teises.

## Savivaldybė
Pasos de Fereiros savivaldybė užima 71 km² plotą, 2011 m. gyveno 56 340 gyventojų. Be Pasos de Fereiros miesto kitos svarbesnės jos gyvenvietės: Freamundė, Frazaunas, Karvaljoza, Ribašas, Padraunas.

## Sportas
* FC Paços de Ferreira (futbolas)

## Šaltiniai
Penafjelis

**Penafjelis** () – miestas šiaurės Portugalijoje, į rytus nuo Porto.

## Istorija

Minimas nuo 1519 m., miesto teisės 1770 m.

## Savivaldybė
Penafjelio savivaldybė užima 212,2 km² plotą, 2011 m. gyveno 72 265 gyventojai. Be Penafjelio miesto kitos svarbesnės jos gyvenvietės: Paso de Soza, Rio de Moinjošas, Abragaunas, Rio Mau, Oteiras.

## Sportas
* FC Penafiel (futbolas)

## Šaltiniai
Vila do Kondė

**Vila do Kondė** () – miestas šiaurės Portugalijoje, į šiaurę nuo Porto, prie Avės žiočių. Su Povoa de Varzinu sudaro konurbaciją. Uostas. Išvystyta elektrotechnikos, puslaidininkų pramonė, turizmas. XIV a. vienuolynas.

## Savivaldybė
Vila do Kondės savivaldybė užima 149 km² plotą, 2011 m. gyveno 79 533 gyventojai. Be Vila do Kondės miesto kitos svarbesnės jos gyvenvietės: Arėja I, Arėja II, Fašas, Vila Boa, Vilarinjas, Praja.

## Sportas
* Rio Ave FC futbolo klubas
* Estádio dos Arcos futbolo stadionas.

## Išnašos

## Nuorodos
* Miesto svetainė
* Rio Ave FC oficiali svetainė
* Soccerway
* Transfermarkt
Atšvaitai (laikraštis)

**Atšvaitai** – Kauno trikotažo susivienijimo „Auda“ dvisavaitis laikraštis, leistas 1977–1990 m.

## Istorija
Iki 1989 m. Nr. 9/10 vadinosi „Kolektyvinis darbas“ ir iki 1990 m. Nr. 5 ėjo kaip A. Šiaučiūnaitės trikotažo gamybinio susivienijimo savaitraštis bei dvisavaitis laikraštis. Tiražas 1977 m. – 1500 egz., 1990 m. – 1400 egz. 

## Redaktoriai
* Vaidotas Oškinis – 1977–1981 m.
* Jurgis Buitkus – 1982–1990 m.

## Šaltiniai
Ponta Delgada

**Ponta Delgada** ( 'siaurasis kyšulys') – miestas Portugalijoje, Azorų salyno San Migelio salos pietinėje dalyje. Azorų autonominio regiono sostinė ir didžiausias miestas. Svarbus transporto centras. Pro miestą eina transatlantiniai jūrų keliai, veikia apsirūpinimo degalais ir smulkaus laivų remonto punktas. Prekybos ir žvejybos uostas, tarptautinis oro uostas. Transatlantinių kabelių ir kitų ryšių stotis. Veikia NATO karinio jūrų laivyno bazė. Išplėtota maisto, tekstilės, siuvimo pramonė. Smarkiai išvystytas turizmas. 1976 m. įsteigtas Azorų universitetas. Veikia C. Machado muziejus, botanikos sodas.

## Istorija
Apie 1450 m. dabartinio miesto vietoje buvo žvejų kaimas. 1546 m. gavo miesto teises. 1582 m. šalia miesto įvyko Anglijos ir Prancūzijos karo laivynų mūšis su Ispanijos laivynu. Dėl didelės prekybos miestas suklestėjo XIX a. Tapo trečiuoju pagal dydį Portugalijos miestu. Pirmojo pasaulinio karo metu buvo apšaudytas Vokietijos povandeninių laivų, dėl to vėliau mieste įkurta JAV karinio laivyno bazė.

## Architektūra
Išliko XVI a. forto fragmentai, šv. Andriejaus vienuolynas. Barokinės šv. Jono, šv. Sebastijono, Kolegijos bažnyčios.

## Sportas
* CD Santa Clara (futbolas)

## Šaltiniai
Atspindžiai (Čikaga)

**Atspindžiai** – visuomenės, kultūros ir mokslo dvisavaitis iliustruotas žurnalas, ėjęs 1952–1955 m. Čikagoje.

Leido ir redagavo Vytautas Meškauskas ir Jonas Pranas Palukaitis. 

## Šaltiniai
Atspindžiai (Vilnius)

**Atspindžiai** – Lietuvos liaudies kultūros centro dvisavaitis metodinis informacinis leidinys, ėjęs 1989–1992 m. Vilniuje.

## Istorija
Iki 1991 m. Nr. 18 ėjo kaip žurnalo „Liaudies kultūra“ priedas. Tiražas 1989 m. – 4000 egz., 1992 m. – 3600 egz.

Skirtas kultūros namams, bibliotekoms, mokykloms, įvairioms kultūros institucijoms.

Atsakingasis redaktorius Aleksandras Šidlauskas, redaktorė Irena Alperytė. 

## Šaltiniai
Atvanga

**Atvanga** – literatūros žurnalas, leistas 1930 m. Varniuose.

## Leidinys
Skirtas kaimo žmonėms, neįpratusiems skaityti sudėtingų rašinių. Norėta sudominti gyventojus, kad jie pamėgtų laikraščius, knygas ir taptų nuolatiniais skaitytojais. Spausdinta religinio pobūdžio rašinių pasakojimų, legendų, eilėraščių didaktinio pobūdžio straipsnių humoristinių kūrinėlių .

Spausdino Perkūno spaustuvė Telšiuose. Išėjo 2 numeriai.

Leido ir redagavo V. Klimas. 

## Šaltiniai
Atžalynas (žurnalas)

**Atžalynas** – Lietuvių jaunimo rezistencinis pogrindžio žurnalas, ėjęs 1943 m., Vokietijos okupacijos metais. 

## Istorija
Leido Lietuvių vienybės sąjūdis Vilniuje. Rašė apie karinę ir politinę Lietuvos padėtį, skatino jaunimą siekti tautinės vienybės, ugdė laisvės troškimą, Lietuvos valstybės suvereniteto atkūrimo siekius, spausdino ištraukas iš užsienio laikraščių, skelbė žymesnių užsienio politikų pritarimą Lietuvos laisvės ir nepriklausomybės siekiams. 

Spausdintas pogrindžio spaustuvėje. Autoriai ir redaktoriai nenurodyti. 

## Šaltiniai
Atžalynas (Kėdainiai)

**Atžalynas** – moksleivių laikraštis, einantis nuo 1993 m. balandžio Kėdainiuose.

## Leidinys
Leidžia Kėdainių Atžalyno gimnazija. Tiražas 1997 m. – 800 egz.

## Redaktorės
* A. Ščiukienė – 1993 m. 
* G. Kaziukonienė – 2009–2010 m.

## Šaltiniai

## Nuorodos
* Laikraštis
Fritz Sauckel

**Fricas Zaukelis** (, g. 1894 m. spalio 27 d. Hasfurte – 1946 m. spalio 16 d. Niurnberge) – Trečiojo reicho valstybinis ir politinis veikėjas, nacistinis karo nusikaltėlis.

## Biografija
Gimė paštininko šeimoje, joje buvo vienintelis vaikas. Sulaukęs 15 metų, įsidarbino Norvegijos, vėliau – Švedijos ir Vokietijos prekybiniuose laivuose. Pirmojo pasaulinio karo metu jo laivas buvo sulaikytas Prancūzijoje, o įgula internuota. Iki pat karo pabaigos gyveno Prancūzijoje. Po karo dirbo fabrike ir mokėsi inžinerijos Ilmenau. 1923 m. įstojo į nacių partiją. 

Tiuringijos gauleiteris (1927–1945), SA obergrupenfiureris (1937 m.), SS obergrupenfiureris (1942 m.). 1942–1945 m. buvo keturmečio ekonomikos plano vykdymo darbo jėgos komisaras. Vokietijai pritrūkus darbo jėgos iš okupuotų teritorijų pervežė priverstiniams darbams beveik 5 mln žmonių.

1945 m. gegužės mėn. suimtas, Niurnbergo tribunole apkaltintas karo nusikaltimais, nusikaltimais prieš žmoniją ir pakartas.

F. Zaukelio tiesioginis vadovas Albertas Špejeris nuteistas 20 metų kalėti.

## Šaltiniai

## Taip pat skaitykite
* Darbininkai iš Rytų.
Vincas Augustinavičius

**Vincas Augustinavičius** (1920 m. birželio 21 d. Dusai, Papilės valsčius, Šiaulių apskritis – 2009 m. kovo 26 d. Melburnas) – Australijos lietuvių visuomenės ir spaudos veikėjas, žurnalistas.

## Biografija
Mokėsi Šiaulių gimnazijoje ir, 1944 m. pasitraukęs iš Lietuvos – Ravensburgo (Vokietija) gimnazijoje. 1949 m. emigravo į Australiją, gyveno Sidnėjuje. Dirbo įvairiose gamyklose, Makvairio universiteto administracijoje.

Aktyviai dalyvavo Australijos lietuvių bendruomenės veikloje, du kartus atstovavo Australijos lietuvių bendruomenei Pasaulio lietuvių bendruomenės Seime.

Bendradarbiavo Australijos lietuvių laikraščiuose „Mūsų pastogė“, „Tėviškės aidai“. 1986–1991 m. „Mūsų pastogės“ redaktorius. 1996 m. grįžo į Lietuvą.

## Šaltiniai
FK Manhattan

**Klaipėdos „Manhattan“** – buvęs Lietuvos futbolo klubas iš Klaipėdos.

## Istorija

Komanda įkurta 2009 m. Olego Vodolazskio iniciatyva, žaidė II lygos salės varžybose. Iširo 2010 m. vasarą, daugiausia žaidėjų perėjo į Nautica Klaipėda klubą.

## Sezonai
### [[SFL]] varžybos

|}

## Nuorodos
FK Baltai Klaipėda

**Klaipėdos „Baltai“** – Lietuvos futbolo klubas iš Klaipėdos.

## Istorija
Asociacija „Klaipėdos Miesto Futbolo Klubas "Baltai"“ buvo įkurta 1992 m., vadovas – Algis Kazlauskas. Tuo tarpu VšĮ „Klaipėdos baltai“ buvo įkurta 2014 m., vadovas – Ramūnas Bacys. Abi organizacijos yra Klaipėdos AFF narės.

2017 m. nuspręsta, kad klubas žais III lygoje (Klaipėdos zonoje). Tačiau sezono pabaigoje nebesurinko pilnos sudėties ir pasitraukė iš pirmenybių.

2018 m. komanda Sparta-Baltai dalyvavo III lygoje (Klaipėdos zonoje).

## Sezonai

|}

### [[SFL]] varžybos

|}

## Šaltiniai

## Nuorodos
FK PILK

**Vilniaus PILK** – Lietuvos futbolo klubas iš Vilniaus.

## Istorija

Klubas įkurtas 2009 m. Eilę sezonų žaidžia SFL pirmenybėse.

### Spalvinė gama

Komanda žaidžia raudonomis sportinėmis aprangomis.

## Sezonai
### [[SFL]] varžybos

|}

## Sudėtis (2016)
Sudėtis: 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Šaltiniai

## Nuorodos
FK Pionieriai Vilnius

**Vilniaus „Pionieriai“** – mėgėjiškas Lietuvos futbolo klubas iš Vilniaus.

## Istorija

Klubo užuomazgos siekia 2000 metus. Tada dabartinės komandos branduolys mėgėjiškai spardė kamuolį mokyklų salėse, vėliau buvo persikelta į „Sportimos“ maniežą. Tik 2006 m. komandai suteiktas pavadinimas. Pradėta intensyviai dalyvauti draugiškuose turnyruose: Bukiškėse, Kernavėje, Molėtuose. Vėliau nuspręsta išbandyti jėgas SFL žiemos turnyruose 7 × 7 („Umbro“, „Teamsport“ taurėse) – po 2 metų įsitvirtinta antrame (iš keturių, o vėliau sumažinus komandų skaičių - trijų) pagal pajėgumą pogrupyje.

2010 m. klubas pirmą kartą dalyvavo didžiojo futbolo varžybose SFL. Žemiausiame D2 divizione užimta bronzinė 3 vieta. Tai leidžia dalyvauti pereinamosiose varžybose dėl patekimo į aukštesnį divizioną. Sėkmingai įveiktas ir šis barjeras ir nuo 2011 metų komanda dalyvauja 3 pagal pajėgumą SFL C divizione. 2011 m. vasario 28 d. įkurta asociacija „Laisvalaikio ir sporto klubas 'Pionieriai'“, kuri taip pat gauna paramos gavėjo statusą.

2012 m. komandos vadovybė nusprendžia dalyvauti LFF Taurės turnyre, kur I etapo rungtynėse namuose 3:2 įveikta Rokiškio FK ekipa (Utenos AFF III lyga). Sekančiame etape išvykoje nusleista Marijampolės "Ipukio" ekipai 3:0.

## Sezonai

|}

### [[SFL]] varžybos

|}

## Nuorodos
Milda Augulytė

**Milda Augulytė** (g. 1956 m. sausio 1 d. Panevėžyje) – Lietuvos žurnalistė.

## Biografija
1974 m. baigė Šiaulių 7-ąją vidurinę mokyklą, 1979 m. – Vilniaus universiteto Filologijos fakulteto lietuvių kalbos ir literatūros specialybę.

1979–1987 m. laikraščio „Tiesa“ stilistė, 1987–1992 m. – korespondentė, 1992–1996 m. dienraščio „Tiesa“, 1994 m. pavadinto „Diena“, vyr. redaktoriaus pavaduotoja. 1996–1997 m. – leidinio „Muzikos barai“ vyr. redaktorė, nuo 1996 m. dienraščio „Lietuvos rytas“ priedo „Švietimas“ redaktorė. Daugiausia rašo įvairiais kultūros klausimais. 

## Šaltiniai
Kostas Augustas

**Kostas Augustas (Augustinavičius)** (1893 m. vasario 20 d. Alsėdžių valsčius, Telšių apskritis – 1989 m. lapkričio 8 d. Čikaga, JAV) – inžinierius, žurnalistas.

## Biografija
1903 m. atvyko į JAV. Valparaiso universitete studijavo chemiją, Munico institute baigė gamtos mokslus, o Armouro institute ir Misurio universitete – chemijos mokslus. Vienas iš dienraščio „Naujienos“ steigėjų.

Būdamas 18 metų, pradėjo bendradarbiauti laikraščiuose „Lietuvos ūkininkas“ bei „Lietuvos žinios“. Valparaiso universitete redagavo laikraštį Moksleivių keliu, žurnale „Jaunoji Lietuva“ tvarkė moksleivių skyrių. Bendradarbiavo laikraščiuose „Vienybė lietuvninkų“, Moksleivių sparnai, „Kardas“. Nuo 1922 m. laikraščio „Naujienos“ redaktoriaus pavaduotojas, nuo 1969 m. – redaktorius. 

## Šaltiniai
FK Olandai Vilnius

**Vilniaus „Olandai“** – Lietuvos futbolo klubas iš Vilniaus.

## Istorija

Iniciatyvinė komandos dalis daugelį metų žaidė futbolą Vilniuje, Olandų gatvės apylinkėse esančiuose stadionuose, kur reguliariai rinkdavosi, kviesdavosi draugus ir pažįstamus, bendradarbius, šiaip praeivius ir vietos vaikus pažaisti. Mėgėjų futbolo klubas „Olandai“ oficialiai susikūrė 2009 m. vasaros pabaigoje. Nuo 2009 m. lapkričio pradėjo žaisti SFL Teamsport Cup žiemos čempionate, 2010 m. debiutavo SFL lygos D1 divizione.
  
Komanda treniruojasi Užupio (Vileišio mokyklos) stadione, tačiau jis  neatitinka keliamų reikalavimų, todėl buvo pasirinktas Bukiškių stadionas. Komanda žaidė ir „Avia SG“ vardu, kadangi buvo pritrauktas generalinis rėmėjas AB „Avia Solutions Group“.

## Sezonai

### [[SFL]] varžybos

|}

## Šaltiniai

## Nuorodos
FK Liberalų sąjūdis

**Vilniaus „Liberalų sąjūdis“** – Lietuvos futbolo klubas iš Vilniaus.

## Istorija

Komanda nuo 2009–2010 m. žiemos ėmė dalyvauti SFL varžybose kaip „Extra“. 2011 m. ją ėmė remti Liberalų sąjūdis, dėl ko ir komanda atitinkamai pervadinta.

## Sezonai
### [[SFL]] varžybos

|}

## Šaltiniai

## Nuorodos
ZPL Vilnius

**Vilniaus ZPL** – Lietuvos futbolo klubas iš Vilniaus.

## Istorija

Klubas įkurtas 2009 m. Lietuvos lenkų sąjungos iniciatyva. Klubo komanda susibūrė 2009 m. Pagirių ir Vaidotų komandos pagrindu.

## Sezonai

|}

### [[SFL]] varžybos

|}

## Sudėtis (2011)

## Nuorodos
VFM Žalgiris-Griunvaldas

**Vilniaus „Žalgiris-Griunvaldas“** – Lietuvos futbolo klubas iš Vilniaus.

## Istorija

Klubas žinomas nuo 2010 m., kai ėmė žaisti III lygos Vilniaus zonoje. 2011 m. pasitraukė iš III lygos nebaigęs pirmenybių.

## Sezonai

|}

## Nuorodos
FK Auris

**Panevėžio „Auris“** – Lietuvos futbolo klubas iš Panevėžio.

## Sezonai

|}

## Sudėtis (2011)

* Tadas Ragauskas
* Eimantas Šimanauskas
* Artūras Tiuliaginas
* Anatolijus Černyš
* Darius Bartaševičius
* Mindaugas Jakštas
* Gytis Vinciūnas
* Saulius Petraitis
* Mindaugas Šiburkis
* Paulius Maskaliūnas
* Tomas Gutauskas
* Marius Ligeika
* Tomas Ligeika
* Žydrūnas Urbonas
* Mindaugas Makštelė
* Dainius Masiokas
* Karolis Kazokaitis
* Ovidijus Paškevičius
* Mantas Staskūnas
* Mantas Ličkus
* Mantas Pomeckis


## Nuorodos
FK Rožynas

**Panevėžio jaunimo futbolo klubas „Rožynas“** – Lietuvos futbolo klubas iš Panevėžio miesto, Rožyno mikrorajono.

## Sezonai

|}

## Šaltiniai

## Nuorodos
FK Šešupė Čyčkai

**Čyčkų „Šešupė“** – Lietuvos futbolo klubas iš Čyčkų. Namų rungtynes žaidžia Vilkaviškyje.

## Istorija

Įkurta 2000 m. kaip Vilkaviškio futbolo komanda „Šešupė“. 2009 m. ji persikėlė į Čyčkų stadioną. 2010 m. komanda ėmė dalyvauti III lygos varžybose. Iki tol klubas žaisdavo mėgėjų regioniniuose turnyruose, Nacionalinėje mėgėjų futbolo lygoje, seniūnijų žaidynėse. 2010 m. sutvarkytas stadionas. 2011 m. komanda pradėjo žaisti SFL lygoje.

Klubas turi ne tik berniukų, bet ir mergaičių komandą.

## Sezonai

|}

### [[SFL]] varžybos

|}

## Šaltiniai

## Nuorodos
FK Auska Alytus

**Alytaus „Auska“** – buvęs Lietuvos futbolo klubas iš Alytaus.

## Istorija

Įkurtas kaip jaunimo futbolo klubas. 2008 m. klubas viešėjo Lenkijoje. 2010 m. debiutavo III lygos Alytaus zonos pirmenybėse. 

2014/15 m. sezone žaidė Futsal A lygoje.

2015 m. žaidė Pirmoje lygoje. Sezoną pradėjo su trijų taškų nuobauda. Pirmoje lygoje užėmė 15 vietą.

Kapitonu buvo Modestas Atmanavičius. Ekipa namuose žaidė geltonai raudonomis aprangomis, o svetur žaliai baltomis.

2016 me. buvo įkurtas Dzūkijos futbolo klubas "Dainava" (DFK Dainava), kuri perėmė iš Auskos vietą Pirmoje lygoje ir dalį žaidėjų.

## Sezonai

|}
; 2015 m. žaidė Pirmoje lygoje

|}

## Šaltiniai

## Nuorodos
Athenaeum

**Athenaeum**:
* Athenaeum (Kaunas) – VDU mokslinis žurnalas, ėjęs 1930-1938 m. Kaune. 
* Athenaeum (Vilnius) – istorijos, filosofijos, literatūros, meno žurnalas, leistas 1841-1851 m. Vilniuje lenkų kalba.
FK Argus Klaipėda

**Klaipėdos „Argus“** – buvęs Lietuvos futbolo klubas iš Klaipėdos.

## Istorija

Komanda įkurta prie saugos tarnybos „Argus“. Lietuvos salės pirmenybėse užėmė 3-ąją vietą. Klubas 2010 m. debiutavo III lygoje, tačiau po sezono prisijungė prie Klaipėdos FA.

## Sezonai

|}

## Nuorodos
FK Nautara Kaunas

**Kauno „Nautara“** – Lietuvos futbolo klubas iš Kauno. Žaidžia salės futbolo varžybose.

## Istorija

1998 m. komanda debiutavo III lygoje, o nuo 2000 m. perėjo į salės futbolo varžybas.

## Sezonai

|}

## Nuorodos
Atžala (laikraštis)

**Atžala** – Lietuvos žemės ūkio darbuotojų profsąjungų federacijos leidinys, ėjęs 1990 m. Vilniuje.

## Istorija
Išėjo 10 numerių. Tiražas 5000 egz. Redaktorė J. Marcišauskaitė. 

## Šaltiniai
Atžala (žurnalas)

**Atžala** – JAV lietuvių mėnesinis žurnalas, leistas 1929–1932 m. Šenandoa (JAV).

Redagavo J. K. Urbonas.

## Šaltiniai
Atžalos (laikraštis)

**Atžalos** – JAV lietuvių dailiosios literatūros mylėtojų darbininkų laikraštis, leistas 1921 m. Brukline. 

## Šaltiniai
Rotatorius

**Rotatorius** arba *mimeografas* ( 'suku') – dauginimo aparatas mašinraščio tekstams, brėžiniams, piešiniams dauginti nedideliais tiražais. 

## Istorija
Plokščiąjį mimeografą išrado Tomas Edisonas. Jo aparatą sudarė elektrinė plunksna, kuria rašant plona adata specialiame popieriuje buvo pramušamos mažos skylutės dažams nuo volelio patekti ant rašomojo popieriaus. Vėliau matrica buvo gaminama rašomąja mašinėle su nuimta dažančiąja juostele. Mašinėlės literos vaškuotame popieriuje pramuša raidės atspaudą, per kurį ant popieriaus ir patenka dažai.

Paprasčiausias mimeografas – tai trafaretas su išpjautomis raidėmis, kurios ant bet kurio paviršiaus atspaudžiamos dažais padengtu voleliu.

## Šiuolaikinis rotatorius
Būna rankinis ir su elektros varikliu. Turi sukamąjį cilindrą su trafaretu. Trafarete pramušami teksto raidžių kontūrai, pro juos dažai patenka ant popieriaus; našumas apie 1000 atspaudų per valandą. 

## Šaltiniai

## Nuorodos
Auksinė varpa (Pakruojis)

**Auksinė varpa** – Pakruojo rajono laikraštis, einantis nuo 1951 m. sausio 1 d. Pakruojyje, Vytauto Didžiojo g. 59.

## Istorija
Iki 1962 m. vadinosi „Žvaigždė“. 1951–1990 m. buvo LKP Pakruojo rajono komiteto ir LDT leidinys, nuo 1990 m. – Pakruojo rajono laikraštis. Steigėja ir leidėja UAB Auksinė varpa.

1951–1962 m. ėjo du kartus per savaitę, 1962–1990 m. – tris kartus, nuo 1990 m. – du kartus per savaitę. Tiražas 1951 m. – 1000 egz., 1987 m. – 9600 egz., 1997 m. – 4300 egz. Spausdino Pakruojo spaustuvė, nuo 1979 m. spalio mėn. – ofsetu spaustuvėje „Titnagas“. 1990 m. išleistas literatūros ir meno priedas „Žiemgala“.

Redakcijoje dirbo: Antanas Čalnaris, Audronė Škiudaitė ir kiti.

## Redaktoriai
* Vladas Nikontas – 1951–1968 m.
* Gvidas Romualdas Šliažas – nuo 1969 m. 

## Šaltiniai
Aukso žarija

**Aukso žarija** – nelegalus Kauno jaunimo laikraštis, leistas 1910–1912 m. Išėjo 9 numeriai. 

## Šaltiniai
Atžala (draugija)

**Atžala** – lietuvių valstiečių knygnešių spaudos platintojų ir rėmėjų draugija, nelegaliai veikusi 1894–1896 m. Grinkiškyje.

## Istorija
Organizatorius Mykolas Kuprevičius. Platino nelegalią spaudą tarp apylinkės gyventojų, rinko tautosaką ir siuntė ją į Mintaują Literatiškajai komisijai. Manoma, kad draugija turėjo 6-10 narių. 

## Šaltiniai
Aukštaičių kova

**Aukštaičių kova** – Lietuvos partizanų laikraštis, ėjęs 1946–1947 m.

## Istorija
Lietuvos laisvės armijos vardu leido Vytauto apygardos štabas. 

Redaktorius Bronius Krivickas.

## Šaltiniai
Aukštaičių žemė

**Aukštaičių žemė** – iliustruotas tautiškos minties Aukštaičių krašto savaitraštis, leistas 1937 m. 

## Istorija
Pirmasis numeris išėjo 1937 m. vasario 7 d. Leidėjai: gydytojas J. Butkevičius, agronomas A. Krikštopaitis, atsargos pulkininkas Vladas Reklaitis, atsargos leitenantas L. Šeštakauskas ir P. Verbas. 
Spausdino spaustuvė „Knyga“ Ukmergėje. Išėjo 46 numeriai.

Svarstė Aukštaitijos krašto žemės ūkio, pramonės ir socialines problemas, informavo apie svarbiausius Aukštaitijos įvykius, Lietuvos ir užsienio naujienas. 

Redagavo Pranas Cibulskis. 

## Šaltiniai
Aukštaitijos rytas

**Aukštaitijos rytas** – laikraštis Panevėžio krašto žmonėms, leistas 1992 m. Panevėžyje. 

## Istorija
Rašė visuomeniniais ir politiniais klausimais. Išėjo 61 numeris. Tiražas 5100 egz. 1992 m. rugsėjo 1 d. vietoj laikraščių „Aukštaitijos rytas“ ir „Panevėžio savaitė“ pradėtas leisti „Panevėžio rytas“. 

Redagavo Liuda Jonušienė. 

## Šaltiniai
Aukštaitis (Panevėžys)

**Aukštaitis** – nepartinis aukštaičių laikraštis, ėjęs 1933 m. Panevėžyje. 

## Istorija
Pirmasis numeris išleistas 1933 m. kovo 20 d. Ėjo kas dešimt dienų, 4 psl. Leido J. Komeika. Spausdino M. Koto spaustuvė Panevėžyje. Išėjo 4 numeriai.

Rašė apie Panevėžio apskrities gyvenimą, jo problemas, informavo apie kitų apskričių įvykius. 

Atsakingasis redaktorius Pranas Morkvėnas.

## Šaltiniai

## Nuorodos
* „Aukštaitis“. E-paveldas.lt
XFM

**Aukštaitijos radijas** – radijo stotis, veikianti nuo 1995 m. rugsėjo Panevėžyje. 2012 m. liepos 12 d. radijo stoties pavadinimas pakeistas į XFM.

## Istorija
Iš pradžių laidos transliuotos 17 val. per parą, nuo 1996 m. – ištisą parą FM bangomis. Jos girdimos Vilniuje, Kaune, Klaipėdoje, Panevežyje, Šiauliuose, Kėdainiuose ir Biržuose. 65 proc. programos užima muzika, taip pat transliuojamos žinios, pramoginės laidos, viktorinos. Stoties auditorija – apie 300 000 klausytoju. 

## Dažniai

104,7 MHz Vilnius,

88,1 MHz Kaunas,

91.4 MHz Klaipėda,

102,1 MHz Šiauliai,

106,9 MHz Panevežys,

106,1 MHz Kėdainiai,

88,5 MHz Biržai.

## Direktoriai
* Remigijus Jucevičius.

## Šaltiniai

## Nuorodos
* Aukštaitijos radijas
Aurida (laikraštis)

**Aurida** – Panevėžio akcinės bendrovės „Aurida“ (dab. „Panevėžio Aurida“) laikraštis, leistas 1980–1994 m.

## Istorija
Iki 1988 m. Nr. 36 vadinosi „Kompresorietis“ ir ėjo kaip Panevėžio autokompresorių gamyklos savaitraštis. Tiražas 1980 m. – 2000 egz., 1994 m. – 500 egz. 

## Redaktoriai
* Vygandas Guiga – 1980–1981 m.
* R. Bočiulytė – 1982 m.
* Rita Guigienė – 1983–1984 m.
* Zenonas Merkelis – 1985–1988 m.
* Bronius Ribokas – 1989 m.
* D. Baronienė – 1990–1994 m.

## Šaltiniai
Aurora (laikraštis)

**Aurora** – Lietuvos revoliucinės studentijos laikraštis, leistas nelegaliai 1932 m. gruodžio mėn. – 1934 m. vasario mėn. Kaune. 

## Istorija
Leido Kauno universiteto studentų komunistų biuras, tęsdamas idėjinę marksistinės draugijos „Aurora“, uždraustos 1932 m., veiklą. Spausdintas rotatoriumi. Tiražas apie 100 egz. 

Bendradarbiavo Valys Drazdauskas, K. Bartkus, Petras Cvirka, Vladas Niunka. 

## Šaltiniai
Ausis (žurnalas)

**Ausis** – mėnesinis spalvotas muzikos žurnalas jaunimui, 1995–2001 m. leistas Vilniuje.

## Istorija

Leido UAB „Bomba“. Tiražas 1995 m. – 10 000 egz., 1997 m. – 17 000 egz.

Redaktorius Gediminas Juškys. 

## Šaltiniai
Australijos lietuvių periodika

**Australijos lietuvių periodika** – periodiniai leidiniai, kuriuos leido arba leidžia Australijos lietuviai.

## Istorija

### Lietuviai Australijoje
Pirmieji lietuviai į Australiją atvyko XIX a. pabaigoje. Brisbeno apylinkėse buvo susikūrusi lietuvių žemdirbių kolonija, kuri vėliau iširo. 1939 m. Australijoje gyveno apie 1000 lietuvių. Po Antrojo pasaulinio karo iš Vakarų Europos atvyko dar 8000 lietuvių. 1983 m. buvo beveik 10 000, 1995 m. – per 8000 lietuvių.

### Lietuvių spauda
Pirmieji lietuviški periodiniai leidiniai Australijoje buvo 1947 m. pradėtas leisti skautų biuletenis „Žvalgas“, ėjęs iki 1948 m., bei rotatorinis leidinys „Australijos lietuvių bendruomenės informacijos“, ėjęs 1948–1951 m. 1948 m. Adelaidėje pasirodė ir pirmasis lietuviškas laikraštis „Australijos lietuvis“, leistas iki 1956 m., savaitraštis „Mūsų pastogė“, einantis iki šių dienų, bei mėnesinis žurnalas „Užuovėja“, ėjęs iki 1950 m. 1950 m. Adelaidėje įsteigtas parapijos informacinis laikraštis „Šventadienio balsas“, 1953–1955 m. Melburne ėjo religinis tautinis žurnalo formato laikraštis „Švyturys“. 1956 m. taip pat Melburne Australijos lietuvių katalikų federacijos valdyba įsteigė savaitraštį „Tėviškės aidai“. Kaip šio savaitraščio priedas 1962 m. pradėtas leisti lietuvių ateitininkų dvimėnesis laikraštis „Ateities žingsniai“, o 1965–1979 m. ėjo literatūrinis priedas „Verpetai“. Nuo 1960 m. Adelaidėje leidžiamas dvisavaitis informacinis biuletenis „Adelaidės lietuvių žinios“, nuo 1963 m. – iliustruotas žurnalas anglų kalba „News Digest“ (Naujienų apžvalga), nuo 1975 m. – trimėnesis žurnalas „Baltic News“ (Baltijos naujienos), nuo 1977 m. – skautų biuletenis „Tėvynės židinys“, nuo 1982 m. – Vytenio šaulių kuopos biuletenis „Lietuva – lietuviams“, nuo 1993 m. – vyresnio amžiaus lietuvių ketvirtinis žurnalas „Bičiulis“. 

## Šaltiniai
Žemyno šlaitas

**Žemyno šlaitas** arba ***kontinento šlaitas, panuovolis*** – vandenyno dugno dalis, esanti tarp kontinentinio šelfo ir vandenyno guolio; povandeninis žemyno pakraštys. Tai vandenyno dugno dalis, prasidedanti ten, kur šelfas staigiai nuožulnėja ir leidžiasi į kelių šimtų ar net tūkstančių metrų gylį. Tikroji žemyno ir vandenyno riba. Būdingas plotis 20–100 km, nuolydis – 4–7° (prie vulkaninių ir koralinių salų – iki 40–50°). Žemyninis šlaitas prasideda 200–600 m gylyje, tęsiasi iki 2–3 km ir giliau. Bendras žemyninio šlaito ilgis – apie 320 000 km. Sudaro 6,8 % Pasaulinio vandenyno ploto.

Nuožulniausi žemyniniai šlaitai ten, kur žemyno pakrantė seismiškai stabili, nėra didelių upių žiočių, o stačiausi – kur pakrantėse iškilę jauni kalnai. Daugelis Ramiojo vandenyno žemyno šlaitų statesni, negu Atlanto, o Indijos vandenyno šlaitai patys lėkščiausi. Apie pusė žemyninių šlaitų leidžiasi tiesiai į giliavandenius lovius ar mažiau gilias įdubas, o kiti daugiausia užsibaigia akumuliacinėmis lygumomis arba žemyninėmis pakilumomis. Perėjimas tarp žemyno ir vandenyno Žemės plutos paprastai būna žemiau už žemyno šlaito.

Žemynų šlaitai dažnai būna išraižyti povandeninių kanjonų, leidžiasi pakopomis (pvz., Argentinos šlaitas Atlante turi 8 pakopas), sudaro plynaukštes (Bleiko plynaukštė Atlante, Gobano – Biskajos įlankoje, Vėringo – Norvegijos jūroje, Kambelo – Ramiajame vandenyne). Vietomis susidaro labai sudėtingi tektoninių lūžių suskaidyti žemyno šlaitai, kurių dugno reljefą sudaro horstų ir grabenų kompleksai.

## Šaltiniai
Aukštaitis (Utena)

**Aukštaitis** – Lietuvos Persitvarkymo Sąjūdžio Utenos rajono tarybos leidinys, ėjęs 1989–1995 m. Utenoje.

## Istorija
Pirmasis numeris išėjo 1989 m. vasario 16 d. Tiražas 1989 m. – 6200 egz., 1992 m. – 1600 egz., 1993 m. po 1000–3000 egz., 1994 m. – 700 egz., 1995 m. – 1000 egz.

## Redaktoriai
* Vytenis Breiva – 1989–1992 m.
* E. Fedaravičienė – 1992–1993 m.
* A. Aglinskienė – 1993–1994 m.
* A. Pimpė, Balys Juodzevičius – 1995 m. 

## Šaltiniai
Irena Žviliuvienė

**Irena Žviliuvienė** (mergaut. pav. **Kaziūnaitė**; g. 1944 m. sausio 24 d. Tuituose, Kupiškio rajonas) – dailininkė, grafikė, knygų iliustratorė.

## Biografija
Mokėsi Salamiesčio septynmetėje mokykloje. 1971 m. baigė studijas Vilniaus dailės institute.

Dauguma jos iliustruotų knygų yra apdovanotos. Daugiausia apdovanojimų pelnė Martyno Vainilaičio knygų iliustracijos. Kultūros ministerijos ir Tarptautinės vaikų ir jaunimo literatūros asociacijos diplomais buvo apdovanotos net trys šio autoriaus knygos: „Pelėdos giesmė“ (2001, 2004), „Sidabrinė kultuvė“ (2002, 2004), „Karaliaus žentas“ (2003). Keletas iš paminėtųjų knygų buvo pakartotinai išleistos Lietuvos leidyklose – iš viso du kartus. Šios knygos pasižymi įstabiu dviejų meno srovių – žodžio meno bei piešinio – koreliacijos rezultatu.

M. Vainilaičio knyga „Pelėdos giesmė“ (dailininkės Irena Žviliuvienė ir Živilė Žviliūtė) įtraukta į 2004 metų Tarptautinės vaikų ir jaunimo literatūros asociacijos (IBBY) Garbės knygą (už iliustracijas) ir apdovanota IBBY diplomu.

Irena Žviliuvienė yra respublikinių bei tarptautinių parodų dalyvė.

Lietuvos dailininkų sąjungos narė.

## Šaltiniai
Aušra (spaustuvė)

**Aušra** – Kauno spaustuvė, įkurta 1947 m. Kaune, Vytauto pr. 23.

## Istorija
1948–1989 m. vadinosi „V. Mickevičiaus-Kapsuko spaustuvė“. Jos pirmtakas buvo leidybinės organizacijos „Spaudos fondas“ dirbtuvės, nuo 1939 m. veikusios kartu su spaustuve „Ateitis“, sukurta 1940 m. pabaigoje iš kelių privačių nacionalizuotų spaustuvėlių. „Aušros“ spaustuvė įsteigta vietoj veikusios spaustuvės „Šviesa“, popieriaus gaminių fabriko ir litografijos „Aušra“. 1952 m. ji tapo pagrindine pedagoginės literatūros leidyklos užsakymų vykdytoja. Buvo spausdinami mokykliniai vadovėliai, metodinė literatūra. 1972 m. įrengtas ofsetas, pastatytas administracinis ir gamybinis korpusas. 1983 m. spaustuvė rekonstruota, išplėstos gamybinės ir buitinės patalpos, įrengtos ofsetinės ir iškiliosios spaudos, dvispalvės ir keturspalvės mašinos. 

Spausdina knygas, daugiausia vadovėlius, brošiūras, laikraščius, plakatus. 1989 m. spaustuvė susigrąžino „Aušros“ vardą. 2003 m. AB „Aušra“ tapo koncerno „Achemos grupė“ dalimi.

## Direktoriai
* M. Ugianskas – 1948–1972 m.
* Ričardas Markovas – nuo 1972 m.
* Eugenijus Marciukas – nuo 2003 m.

## Šaltiniai

## Nuorodos
* Spaustuvė „Aušra“